Slováci zaspávali ťažko, teraz ich čakajú Bielorusi
Autor: SITA, 11. októbra 2014 08:02
Španielsky útočník Diego Costa v súboji so slovenským futbalistom Martinom Škrtelom počas kvalifikačného zápasu o postup na ME 2016 do Francúzska. Žilina, 9. október 2014. Foto: SITA/AP
MINSK 11. októbra (WEBNOVINY) - Slovenskí futbaloví reprezentanti boli vo štvrtok večer po nečakanom žilinskom víťazstve 2:1 nad Španielskom v C-skupine kvalifikácie o postup na majstrovstvá Európy 2016 plní emócií a len veľmi ťažko zaspávali.
V piatok predpoludním absolvovali v Žiline tréning, po ktorom sa presunuli na letisko do Piešťan a následne po približne dvojhodinovom lete pristáli krátko po 18.15 h miestneho času (17.15 SELČ) v bieloruskom Minsku.
V nedeľu čaká Slovákov na východe Európy ďalší kvalifikačný duel, v Borisove nastúpia o 20.45 SELČ. Do Minska, kde výpravu privítalo jasné počasie s teplotou 18 °C, cestoval nezmenený káder oproti žilinskému súboju.Obrazom: Slováci senzačne vyhrali v zápase roka nad ŠpanielmiNa regeneráciu majú dva dni"V noci po zápase so Španielmi sa nám zaspávalo len veľmi ťažko. Zo všetkého sme boli rozrušení. Zaspávali sme neskoro, ale s príjemnými myšlienkami,"
vrátil sa ešte k noci zo štvrtka na piatok kapitán reprezentácie Martin Škrtel.
Európska futbalová únia (UEFA) zmenila od tejto kvalifikácie termínový kalendár, Slováci sa museli prispôsobiť a po štvrtkovom dueli po dvoch dňoch oddychu ich čaká súboj v Borisove."Musíme rešpektovať termíny. Máme dva dni na regeneráciu a prípravu na ďalší zápas. Máme so sebou dostatočné množstvo masérov a lekárov, ktorí sa o nás starajú. Veríme, že to všetci zvládneme a budeme dobre pripravení,"
tvrdí Martin Škrtel.Idú od zápasu k zápasu
Slováci majú kvalifikáciu o účasť vo Francúzsku 2016 veľmi dobre rozohranú. V tabuľke C-skupiny sú na prvom mieste so šiestimi bodmi a radi by ich počet rozšírili aj v Bielorusku. S podobným vstupom do kvalifikačných bojov počítali asi len najväčší optimisti."Začali sme dobre, so šiestimi bodmi málokto rátal. Stále sme však na začiatku, do konca je ešte veľa stretnutí. Ideme od zápasu k zápasu, chceme získať čo najviac bodov, uvidíme, s koľkými napokon skončíme kvalifikáciu. Určite chceme nadviazať na doterajšie výkony,"
tvrdí stopér FC Liverpool.
Odporúčame aj:Bielorusi sa budú chcieť chytiť
Kouč Bieloruska rešpektuje silu Slovákov, pomôže im výhra
Jánovi Kozákovi robia vrásky zranenia, odmieta rolu favorita
Osobnosti oceňujú Kozákovu taktiku, médiá píšu o senzácii
Hamšík prirovnal triumf nad Španielmi k senzácii na MS 2010
Triumf Slovákov nad Španielmi videlo viac ľudí ako finále MS
Podľa Španielov je výsledok nespravodlivý, chvália Kozáčika
Hamšík prirovnal triumf nad Španielmi k senzácii na MS 2010
Video: Slováci senzačne vyhrali v zápase roka nad Španielmi
Video: Slováci šokovali svet, Anglicko vyprášilo San Maríno
Fakty z famózneho zápasu Slovákov proti Španielom
Bielorusi momentálne nie sú v ideálnej forme, v septembri remizovali s Luxemburskom, vo štvrtok zasa prehrali doma s Ukrajinou. Domáce mužstvo urobí všetko preto, aby napravilo zlý dojem z úvodu kvalifikácie. Súboj so Slovenskom berú ako šancu chytiť sa a zabojovať o postup do Francúzska."Aj proti Bielorusom by mali platiť bojovnosť a nasadenie ako v prvých dvoch zápasoch. Bielorusko nebude mať takú kvalitu ako Španielsko, ale je to nepríjemný súper. Dobre sa na nich musíme pripraviť,"
uviedol futbalista pochádzajúci z Ráztočna pri Prievidzi.Slovan v Borisove neuspel
V tejto sezóne už došlo k jednej slovensko-bieloruskej futbalovej konfrontácii na klubovej úrovni. V play-off Ligy majstrov vyšiel zo súbojov so Slovanom Bratislava lepšie bieloruský šampión Bate Borisov. Dvojzápas v európskom pohári by však nemal byť bernou mincou pred kvalifikačným súbojom."Nedá sa to porovnávať. Na klubovej úrovni pôsobí v mužstvách veľa legionárov, aj herný štýl je iný. Bude to úplne iný zápas ako súboje Slovana s Borisovom,"
doplnil Martin Škrtel.